ROMÂNIA					
JUDEŢUL TIMIŞ
MUNICIPIUL TIMISOARA 								
PRIMAR	  			     
SC 2013- 30878/30.10.2013   	                  			
REFERAT
privind acordul Consiliului Local al Municipiului Timişoara de dizolvare
 a Asocierii în participaţiune privind realizarea şi exploatarea obiectivului
„Incubator de afaceri şi centru de transfer tehnologic în domeniul software Timişoara”,
 precum şi a SC UBIT SRL
         Prin Hotărârea Consiliului Local nr. 119/2003 s-a aprobat asocierea şi Contractul de asociere în participaţiune încheiat între Consiliului Local al Municipiului Timişoara, Consiliul Judeţean Timiş, Universitatea Politehnica Timişoara şi IBD/GTZ – Programul Guvernului German de Promovare Economică şi Ocupare a Forţei de Muncă în România, în vederea realizării obiectivului „Incubator de Afaceri şi Centru de Transfer Tehnologic în Domeniul Software Timişoara”;
         De asemenea, prin aceeaşi hotărâre, Consiliul Local al Municipiului Timişoara a aprobat ca acest obiectiv să fie administrat de o societate comercială cu răspundere limitată.
        Prin Hotărârea Consiliului Local nr. 213/14.10.2003,   privind obiectivul „Incubator de Afaceri şi Centru de Transfer Tehnologic în Domeniul Software Timişoara”, s-a aprobat înfiinţarea de către Consiliul Local al Municipiului Timişoara, Consiliul Judeţean Timiş şi Universitatea Politehnica Timişoara a unei societăţi comerciale cu răspundere limitată - sub denumirea de  "UBIT" S.R.L. -  având ca domeniu exclusiv de activitate, administrarea obiectivului mai sus menţionat.
        Având în vedere Ordonanţa Guvernului nr. 14/2002 – privind constituirea parcurilor ştiinţifice şi tehnologice, cu modificările şi completările ulterioare;
         Având în vedere art. 227-237`1 - Titlul VI, cap.I - al Legii nr. 31/1990 privind societăţile, cu modificările şi completările ulterioare;
          Având în vedere art. 20 – cap. VII. Încetarea contractului - al Contractului de asociere în participaţiune încheiat în 15.10.2003;
           Având în vedere art. 62 – cap. IX. Dizolvarea şi lichidarea societăţii- din Actul constitutiv al SC UBIT SRL;
Având în vedere cele menţionate mai sus,
Propunem:
1. aprobarea dizolvării Asocierii în participaţiune pentru realizarea şi exploatarea obiectivului „Incubator de afaceri şi centru de transfer tehnologic în domeniul software Timişoara” în conformitate cu art.20 al Contractului de Asociere în participaţiune;
2. aprobarea dizolvării societăţii comerciale UBIT SRL şi radierea acesteia din Registrul Comerţului, în conformitate cu art.62 din actul constitutiv al SC UBIT SRL, societate la care Consiliul Local al Municipiului Timişoara are o participare de 70 lei respectiv 1/3 din capitalul social;
3. Consiliul de Conducere al Asocierii în participaţiune pentru realizarea şi exploatarea obiectivului „Incubator de afaceri şi centru de transfer tehnologic în domeniul software Timişoara”, Adunarea Generală a Asociaţilor şi Consiliul de Administraţie ai SC UBIT SRL vor întreprinde toate demersurile legale necesare pentru dizolvare, atât a Asocierii în participaţiune, cât şi a SC UBIT SRL;
4. Cu aducerea la îndeplinire a prevederilor pct. 1-3, în ceea ce priveşte obligaţiile Municipiului Timisoara, se încredinţează Direcţia Dezvoltare, Direcţia Economică şi Serviciul Juridic.

Avizat  juridic,

